Symptomerne varierer efter graden af nyreslaget. Her nævnes de i rækkefølge fra lette til svære tilfælde: 
 Dyrlægen undersøger hesten, og diagnosen er sædvanligvis mulig at stille ud fra de kliniske symptomer alene. Til hjælp kan udtages en blodprøve til bestemmelse muskelenzymerne AST og CK. Når hesten har fået nyreslag, skal den tilses af dyrlæge. 
 En stor mængde forskellige slags fodertilskud og medicin anvendes eller har været anvendt i behandlingen af nyreslag: B-vitaminer, selen og E-vitamin, smertestillende behandling, behandling med beroligende medicin samt en lang række af naturmedicin. Det er dog den forebyggende behandling, der først og fremmest bør lægges vægt på. Fremtiden er dårlig for de heste, som 
 Heste med mildere tilfælde af sygdommen vil oftest komme sig uden symptomer. De vil dog være mere disponeret for et nyt tilfælde, hvilket der bør tages hensyn til ved forebyggelse. Lidelsen ses ofte hos den velfodrede hest, som ikke bliver brugt i en periode, men som fortsat fodres med den samme mængde foder. Når hesten sættes i arbejde igen, opstår nyreslaget. Stress og vejromslag har også en indflydelse på sygdommen.  Erfaringsmæssigt er antallet af tilfælde faldet jævnt de senere år. Dette kan skyldes bedre og afbalanceret fodring, samt oplysning om forebyggelse af lidelsen. Risikoen er større hos hopper end hos hingste og vallakker. Risikoen er tillige større, såfremt hesten tidligere har haft nyreslag. Nyere undersøgelser tyder tillige på en arvelig disponerende faktor. Heste, hvor træningsmængden nedsættes eller ophører, skal have nedsat deres foderration. Eventuelt erstattes alt foderet med hø af god kvalitet.  Når træning genoptages skal det ske gradvist over 10 til 14 dage, hvor fodertildelingen samtidig forøges. Har en hest haft et kraftigt nyreslag, bør genoptræning ske ved samtidig bestemmelse af muskelenzymerne CK og AST i blodet. CK-værdierne falder som regel til det normale efter 3 til 4 døgn, medens AST- værdierne først er normale efter 2 til 3 uger. Undersøgelser har vist, at heste med milde hyppige tilfælde af nyreslag mangler visse salte. Foderrationens sammensætning bør derfor i disse tilfælde gennemgås for mangler og ubalancer. Årsagen til at lidelsen kaldes påskesyge, skyldes at hestene tidligere havde fri fra markarbejde i påskedagene. Efter 5 dage med fuld foderration og ingen arbejde, udviklede hestene nyreslag, når de blev sat i brug igen. Samme forklaring ligger til grund for navnet Monday morning disease.